҃га́я цр҃и́це, мт҃и гдс̑а нб҃сѐ и землѝ, а́гг҃лѡвъ ра́досте, про̑ро́кѡвъ сла́досте, апс̑лѡвъ сла́во, ст҃и́телей украше́ніе, мч҃нкѡвъ крѣ́посте, прпд̑бныхъ ра́дованіе, вселе́нныя похвало̀, ненаде́жныхъ наде́ждо, ско́рбныхъ утѣше́ніе, боля́щихъ здра́віе, ни́щихъ неистощи́мое бога́тство, бога́тыхъ некра́домое сокро́вище, грѣ́шникѡвъ сп҃се́ніе, и всѣ́хъ хрс̑тіа́нъ поможе́ніе и заступле́ніе! тебѣ̀, бг҃оневѣ́сто влд̑чце, мы̀ грѣ́шніи рабѝ твоѝ прибѣга́емъ, и ѡ тебє̀, всебл҃га́я гпс̑жѐ бг҃ороди́тельнице, ско́рыя по́мощи про́симъ:ѡзарѝ на́шъ у́мъ свѣ́томъ и́стиннагѡ бг҃опозна́нія, согрѣ́й сердца̀ на̂ша ко прія́тію сп҃си́тельныхъ за́повѣдей сн҃а твоегѡ̀ и бг҃а на́шегѡ:уврачу́й, влд̑чце, я́звы неисцѣ̂льныя ду́шъ и тѣле́съ на́шихъ всеси́льными твои́ми мл҃твами, и пода́ждь на́мъ, всебл҃га́я, вся̂ полє́зная ко сп҃се́нію:ѡградѝ на́съ ст҃ы́ми а́гг҃лы ѿ всѣ́хъ бѣ́дъ:дѡ́брая и полє́зная на́мъ дѣ́яти да́руй, да про́чее вре́мя жи́зни на́шея въ ми́рѣ и покая́ніи поживе́мъ:хрс̑тіа́нскую же кончи́ну житія̀ на́шегѡ ми́рну и непосты́дну исхода́тайствуй на́мъ